Դոմինոմյուս

**Դոմինոմյուս**, սպանված ճնճղուկին տրված անուն հոլանդական լրատվամիջոցների կողմից, 2005 թվականի նոյեմբերի 10-ին Լեուվարդենի արևելյան կենտրոնում Դոմինոյի օրվա նախապատրաստական աշխատանքների ժամանակ տեղի ունեցած պատահարից հետո։ Այս անվանումը բառախաղ է՝ «դոմինո» և «*huismus*» (հոլանդերեն՝ ճնճղուկ) բառերի միձուլումից։

## Միջադեպ
Տնային ճնճղուկը թռել է սրահ, որտեղ նախապատրաստական ​​աշխատանքներ էին ընթանում դոմինոյի քարերի շղթայական անկման ռեկորդի կայացման համար, նա հարվածել է կառույցին, շրջել դոմինոյի քաը, ինչի հետևանքով 23,000 դոմինոյի քար շղթայաբար ընկել է: Վնասը փոքր էր, քանի որ կոմպոզիցիայի մասերի միջև բացերի էին թողել այն դեպքի համար, եթե քարերից մեկն հանկարծ ընկներ։ Թռչունին հեռացնելու համար կանչվել է կենդանաորս *Faunabeheer* ընկերությունից։ Ճնճղուկին բռնելու անհաջող փորձերից հետո նրան կրակել են։

## Արձագանք
Միջադեպի մասին հրապարակումից հետո կենդանիների իրավունքների պաշտպան *Dierenbescherming* կազմակերպությունը հայց ներկայացրեց *Faunabeheer*-ի և հեռուստատեսային արտադրության *Endemol* ընկերության դեմ, որը պատասխանատու էր *Domino Day*-ի կազմակերպման համար: Արդյունքում, այն տուգանվել է 200 եվրոյով պահպանվող տեսակին պատկանող կենդանու անօրինական սպանության համար (թվաքանակի կտրուկ նվազման պատճառով տնային ճնճղուկը պաշտպանության տակ է վերցվել Նիդեռլանդներում 2004 թվականին)։

Պատմությունը վերցվեց հոլանդական լրատվամիջոցների կողմից և գրավեց կենդանիների իրավունքների պաշտպանությամբ զբաղվող կազմակերպությունների, հայտնի բլոգերների, կայքերի (ներառյալ *GeenStijl*) և ռադիո դիջեյների ուշադրությունը: Մեկնաբանություններում ասվում էր, որ հեռուստատեսային շոուն փրկելու համար կենդանուն սպանելը ցածր քայլ է, և որ իրականում դա արած անձը հարգանք չի ցուցաբերում կենդանու կյանքի նկատմամբ: *DJ Ruud de Wilde*-ը նույնիսկ առաջարկեց 3000 եվրո պարգև բոլորին, ովքեր կարող էին ոչնչացնել դոմինոյի կոմպոզիցիան նախքան միջոցառման սկսվելը: Այնուամենայնիվ, ճնճղուկի միջադեպից հետո *Faunabeheer*-ի, *SBS Broadcasting*-ի և *Endemol*-ի դեմ հաշվեհարդարի սպառնալիքերից հետո ձեռնարկվել են անվտանգության միջոցներ, որոնք երաշխավորել են դոմինոյի անձեռնմխելիությունը:

Ճնճղուկի միջադեպից մեկ ամիս անց հոլանդացի դատախազը, ի պատասխան համադրող Կես Մոլիկերի խնդրանքի, սատկած թռչունին տեղափոխել է Ռոտերդամի բնական պատմության թանգարան։ Թանգարանը պատրաստել է խրտվիլակ, սակայն չի կարողացել վերականգնել ձախ թեւը, որը մեծ վնաս է կրել կրակոցից։ Ճնճղուկը ցուցադրվել է տնային ճնճղուկներին նվիրված ցուցահանդեսում 2006 թվականի նոյեմբերից մինչև 2007 թվականի մայիսը: Ճնճղուկը հետագայում ընդգրկվել է արտասովոր պատմություն ունեցող կենդանիներին նվիրված մշտական ​​ցուցահանդեսում։

Համացանցում բացվել է սատկած ճնճղուկին նվիրված կայք։

Մեկնաբանելով աղմուկը՝ Նիդերլանդների թռչունների պաշտպանության գործակալության ներկայացուցիչ Հանս Պիտերսը նշել է, որ շատ ավելի լավ կլիներ, եթե ծախսված էներգիան ուղղվեր ամբողջ տեսակի փրկությանը:

2008 թվականի Դոմինոյի օրը կոմպոզիցիայի մի մասը նվիրված էր սատկած ճնճղուկին։

## Տես նաև
* Պայքար ճնճղուկների դեմ
* Դոմինոյի սկզբունք

## Ծանոթագրություններ

## Արտաքին հղումներ
*Մահ Դոմինոյից
* USA Today over de mus
* Tentoonstelling Dode dieren met een verhaal in het Natuurhistorisch Museum Rotterdam

Կատեգորիա:Դոմինո
Կատեգորիա:Թռչուններ այբբենական կարգով
Կատեգորիա:Հայտնի թռչուններ
Կատեգորիա:Ճնճղուկանմաններ